മൂരിക്കയത്തെ ഭീതിയിലാഴ്ത്തി കാട്ടാനക്കൂട്ടം കാഞ്ഞിരപ്പള്ളി: മുണ്ടക്കയം വെള്ളനാടി മൂരിക്കയം പ്രദേശത്ത് കാട്ടാനക്കൂട്ടം ജനജീവിതം ഭീതിയിലാഴ്ത്തുന്നു. 151021 വെള്ളിയാഴ്ച പുലര്ച്ചെ തോട്ടം തൊഴിലാളികളാണ് കാട്ടാനകളെ ആദ്യം കണ്ടത്. പിടിയാനയും, കുട്ടിക്കൊമ്ബനുമാണ് മണിമലയാറ്റിലെ മൂരിക്കയത്ത് രാവിലെ മുതല് നിലയുറപ്പിച്ചത്. ഏതാനും ദിവസമായി മേഖലയില് കാട്ടാനയുടെ സാന്നിധ്യമുണ്ടായിരുന്നു.കഴിഞ്ഞദിവസം പുലിക്കുന്ന് താന്നിക്കപതല് മേഖലയില് ആനകളെ കണ്ടതിനെതുടര്ന്ന് വനംവകുപ്പ് തിരിച്ചയക്കാന് ശ്രമം നടത്തിയെങ്കിലും പാഴായി. വണ്ടന്പതാല് നിന്നുള്ള ഫോറസ്റ്റ് സംഘവും, മുണ്ടക്കയം പൊലീസും, നാട്ടുകാരും ആനയെ വനത്തിലേക്ക് കയറ്റിവിടാന് ശ്രമം നടത്തിയെങ്കിലും വിജയിച്ചില്ല. തുടര്ന്ന് മുറിഞ്ഞപുഴ റേഞ്ച് ഓഫീസില്നിന്ന് കൂടുതല് വനംവകുപ്പ് ഉദ്യോഗസ്ഥരെത്തി വെടിപൊട്ടിച്ചും, ശബ്ദമുണ്ടാക്കിയും തുരത്താന് ശ്രമിച്ചെങ്കിലും പാഴായി.